
ANUNȚ CONCURS
pentru ocuparea unui post contractual de Expert grad I, în afara organigramei, pe durată determinată, în cadrul proiectului ASA 2026


Direcția Județeană de Statistică Satu Mare organizează concurs, în temeiul HG nr. 1.336/2022, cu modificările și completările ulterioare, pentru ocuparea unui post contractual vacant de execuție de Expert grad I, în afara organigramei, aferent Contractului de grant nr. 101250148 – 2025-RO-IFS2026 „Ancheta Structurală în Agricultură (ASA) 2026”.

1. Identificarea postului
	Element
	Informație

	Număr de posturi
	1

	Denumirea postului
	Expert grad I – funcție contractuală de execuție

	Structura
	Direcția Județeană de Statistică Satu Mare – proiectul ASA 2026; post în afara organigramei

	Durata contractului
	Determinată: 01.09.2026–30.06.2027

	Timpul de muncă
	Normă întreagă: 8 ore/zi, 40 ore/săptămână

	Locul muncii
	DJS Satu Mare; activitate la sediu și deplasări în teren, potrivit atribuțiilor



2. Condiții generale
Poate participa la concurs persoana care îndeplinește cumulativ condițiile prevăzute la art. 15 din Regulamentul-cadru aprobat prin HG nr. 1.336/2022:
are cetățenia română, cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
cunoaște limba română, scris și vorbit;
are capacitate de muncă în conformitate cu Legea nr. 53/2003 – Codul muncii, republicată, cu modificările și completările ulterioare;
are o stare de sănătate corespunzătoare postului, atestată prin adeverință medicală;
îndeplinește condițiile de studii, vechime în specialitate și celelalte condiții specifice postului;
nu a fost condamnată definitiv pentru infracțiunile și în condițiile prevăzute la art. 15 lit. f) din HG nr. 1.336/2022, cu excepția situației în care a intervenit reabilitarea;
nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori nu este supusă unei măsuri de siguranță incompatibile cu postul;
îndeplinește cerințele specifice prevăzute la art. 542 alin. (1) și (2) din OUG nr. 57/2019 privind Codul administrativ, cu modificările și completările ulterioare.

3. Condiții specifice
studii universitare de licență absolvite cu diplomă, respectiv studii superioare de lungă durată absolvite cu diplomă de licență sau echivalentă, în domeniile: științe sociale, științe inginerești, matematică și științele naturii;
vechime în specialitatea studiilor: minimum 5 ani;
cunoașterea reglementărilor naționale și internaționale în domeniul statisticii agriculturii;
abilități de operare pe PC desktop, în Microsoft Office, în aplicații informatice de colectare a datelor și pe tablete;
integritate, atitudine pozitivă și proactivă, excelente abilități de comunicare scrisă și verbală, capacitate de organizare și autodisciplină, promovarea unor standarde etice și profesionale înalte;
disponibilitate pentru deplasări în teren și pentru participarea la instruiri și activități organizate în cadrul ASA 2026.

4. Dosarul de concurs
Dosarul va conține documentele prevăzute la art. 35 din HG nr. 1.336/2022:
formular de înscriere la concurs, conform anexei nr. 2 la HG nr. 1.336/2022;
copia actului de identitate sau a altui document care atestă identitatea, aflat în termen de valabilitate;
copia certificatului de căsătorie sau a altui document prin care s-a realizat schimbarea numelui, după caz;
copiile documentelor care atestă nivelul studiilor, specializările și îndeplinirea condițiilor specifice;
copia carnetului de muncă și/sau adeverința eliberată de angajator care atestă vechimea în muncă și în specialitatea studiilor;
certificatul de cazier judiciar sau extrasul de pe cazierul judiciar; documentul poate fi înlocuit inițial cu o declarație pe propria răspundere, în condițiile art. 35 alin. (5);
adeverință medicală care atestă starea de sănătate corespunzătoare, eliberată cu cel mult 6 luni anterior concursului;
curriculum vitae, model comun european;
pentru candidatul cu dizabilități care solicită adaptare rezonabilă: copia certificatului de încadrare într-un grad de handicap și propunerea privind instrumentele necesare pentru accesibilizarea probelor.
Copiile se prezintă împreună cu originalele pentru certificarea „conform cu originalul”. Pentru dosarele transmise prin poștă, curier sau e-mail, originalele se prezintă cel târziu la data și ora probei scrise. Documentele transmise prin e-mail se trimit în format PDF, lizibil, cu respectarea limitei de volum prevăzute de art. 35 alin. (9) din HG nr. 1.336/2022.

5. Depunerea dosarelor și date de contact
Perioada: 24.07.2026–06.08.2026, în zilele lucrătoare, până la ora 16:00 în ultima zi.
Locul depunerii: registratura Direcției Județene de Statistică Satu Mare, B-dul Vasile Lucaciu nr. 35, Satu Mare.
Dosarele pot fi transmise și prin Poșta Română, curier rapid sau e-mail la tele@satumare.insse.ro, în interiorul termenului de înscriere.
Relații suplimentare: tel. 0261 712 367; e-mail: tele@satumare.insse.ro; persoană de contact: Danea Vasile Gabriel - secretarul comisiei de concurs.

6. Probele și calendarul concursului
	Data/termenul
	Operațiunea

	23.07.2026
	Publicarea anunțului la sediul instituției, pe site și transmiterea către posturi.gov.ro.

	24.07–06.08.2026, ora 16:00
	Depunerea dosarelor de concurs.

	07 și 10.08.2026
	Selecția dosarelor.

	11.08.2026
	Afișarea rezultatului selecției dosarelor.

	12.08.2026, ora 16:00
	Depunerea contestațiilor privind selecția dosarelor.

	13.08.2026
	Soluționarea și afișarea rezultatului contestațiilor la selecție.

	14.08.2026, ora 10:00
	Proba scrisă – sediul DJS Satu Mare, B-dul Vasile Lucaciu nr. 35.

	17.08.2026
	Afișarea rezultatului probei scrise și a orei interviului.

	18.08.2026, ora 16:00
	Depunerea contestațiilor la proba scrisă.

	19.08.2026
	Soluționarea și afișarea contestațiilor la proba scrisă.

	20.08.2026, ora 10:00
	Interviul – sediul DJS Satu Mare, B-dul Vasile Lucaciu nr. 35.

	21.08.2026
	Afișarea rezultatului interviului.

	24.08.2026, ora 16:00
	Depunerea contestațiilor la interviu.

	25.08.2026
	Soluționarea și afișarea contestațiilor la interviu.

	26.08.2026
	Afișarea rezultatului final al concursului.

	01.09.2026
	Prezentarea la post și începerea activității.


Pentru promovarea fiecărei probe, candidații trebuie să obțină minimum 50 de puncte. Se pot prezenta la etapa următoare numai candidații declarați admiși la etapa precedentă. Dacă se prezintă un singur candidat, ocuparea postului se face prin examen.

7. Bibliografie
· Legea nr. 226/2009 a organizării și funcționării statisticii oficiale în România, cu modificările și completările ulterioare;
· Regulamentul (UE) 2018/1091 al Parlamentului European și al Consiliului din 18 iulie 2018 privind statisticile integrate referitoare la ferme și de abrogare a Regulamentelor (CE) nr. 1166/2008 și (UE) nr. 1337/2011;
· Regulamentul de punere în aplicare (UE) 2024/2914 al Comisiei din 25 noiembrie 2024 privind datele pentru anul de referință 2026, lista variabilelor și descrierea acestora;
· Codul de bune practici al statisticilor europene, disponibil pe site-ul INS;
· Normele de confidențialitate a datelor statistice, aprobate prin Ordinul președintelui INS nr. 722/2020, disponibile pe site-ul INS.

8. Tematica
organizarea și funcționarea statisticii oficiale în România; principiile statisticii oficiale; atribuțiile INS și ale direcțiilor teritoriale de statistică;
obiectivele, domeniul de aplicare, definițiile și cerințele statisticilor integrate referitoare la ferme;
cerințele privind datele pentru anul de referință 2026; lista variabilelor și descrierea acestora;
principiile Codului de bune practici al statisticilor europene;
protecția și confidențialitatea datelor statistice;
utilizarea Microsoft Office, a aplicațiilor electronice de colectare și a tabletelor;
organizarea, monitorizarea, validarea și prelucrarea datelor în cadrul ASA 2026.

9. Atribuțiile principale ale postului
participă la testarea chestionarului electronic și centralizează disfuncționalitățile aplicației de colectare;
pregătește, distribuie și recuperează instrumentarul statistic și tabletele utilizate în teritoriu;
participă la organizarea și desfășurarea instruirii operatorilor statistici;
asigură asistență tehnică și metodologică operatorilor pe durata colectării;
monitorizează colectarea electronică și analizează rapoartele privind calitatea, acoperirea și ritmul colectării;
participă la verificarea, prelucrarea și validarea chestionarelor și a datelor colectate;
respectă și asigură confidențialitatea datelor și utilizarea rezultatelor exclusiv în scopuri statistice;
îndeplinește alte sarcini dispuse de superiorul ierarhic, în limita obiectului postului și în legătură cu ASA 2026.
Rezultatele fiecărei etape se afișează la sediul DJS Satu Mare și pe pagina de internet a instituției, cu folosirea codului numeric de identificare atribuit candidatului.

